b'\n_START_ARTICLE_\nAmy Winehouse\n_START_SECTION_\n\xc5\xbdivljenje\n_START_PARAGRAPH_\nAmy je bila rojena v Londonu, v Zdru\xc5\xbeenem kraljestvu. Odra\xc5\xa1\xc4\x8dala je v judovski dru\xc5\xbeini \xc5\xa1tirih otrok, ki je z Amy delila ljubezen do jazz glasbe. Priljubljen in pogosto poslu\xc5\xa1an izvajalec v dru\xc5\xbeini je bil Frank Sinatra, s katerim so kasneje popularni britanski izvajalki pribli\xc5\xbeali interes do glasbe in petja. Pri trinajstih je prejela prvo kitaro in leto kasneje pri\xc4\x8dela pisati pesmi. Njen takratni prijatelj je demo posnetek glasbene izvedbe poslal na glasbeno zalo\xc5\xbebo, kar je bil za\xc4\x8detek glasbene poti za Amy.\n_START_SECTION_\nOkoli\xc5\xa1\xc4\x8dine smrti\n_START_PARAGRAPH_\n23. julija 2011 okoli 16.00 po lokalnem \xc4\x8dasu sta bili poklicani dve re\xc5\xa1evalni vozili na lokacijo hi\xc5\xa1e Amy Winehouse v londonskem okro\xc5\xbeju Camden. Kmalu za tem je tamkaj\xc5\xa1nja policija potrdila smrt pevke. Vzrok smrti je bila zastrupitev z alkoholom (4,16 promilov).\n_START_SECTION_\nGlasbena kariera\n_START_PARAGRAPH_\nPrvi album glasbene izvajalke z naslovom Frank, je iz\xc5\xa1el 20. oktobra 2003. Album je naletel na \xc5\xa1tevilne pozitivne kritike in bil izdan v ve\xc4\x8d kot dva milijonih izvodih. Po tem ko je bil album izdan je priznala, da je deloma verjela v njegov uspeh. Zaradi vme\xc5\xa1avanja krovne zalo\xc5\xbebe v predelavo nekaterih pesmi, sama teh ni ocenila kot najbolj\xc5\xa1e delo. Mednarodno prepoznavnost je glasbenica dosegla predvsem v letu 2006, ko so pesmi dosegle viden odziv tudi v ZDA. Prepoznavnost je bila posledica sicer redkega glasbenega kontrasta ve\xc4\x8d zvrsti, ki zvokovno spominjajo na obodobje petdesetih in \xc5\xa1estdesetih let. V enakem letu je bila nominiranka in dobitnica ve\xc4\x8d mednarodnih nagrad._NEWLINE_Leta 2006 je iz\xc5\xa1el njen drugi album Back to Black, ki je naletel na pozitivne ocene kritikov. Ve\xc4\x8d albumskih pesmi je postalo mednarodna uspe\xc5\xa1nica. Tudi v letu 2007 in 2008 je prejela ve\xc4\x8d glasbenih nagrad. Izrazito negativno pa je bila ocenjena njena turneja v letu 2007. Vzrok tega je bilo njeno konfliktno vedenje in konzumacija alkohola ter ostalih drog, zaradi \xc4\x8desar je bila redno na naslovnicah tabloidov.'